CELEX: 32021D0585
Language: bg
Date: 2021-04-12 00:00:00
Title: Решение за изпълнение (ОВППС) 2021/585 на Съвета от 12 април 2021 година за прилагане на Решение 2011/235/ОВППС относно ограничителни мерки, насочени срещу определени лица и образувания с оглед на положението в Иран

12.4.2021   
               
               
                  BG
               
               
                  Официален вестник на Европейския съюз
               
               
                  LI 124/7
               
            
         РЕШЕНИЕ ЗА ИЗПЪЛНЕНИЕ (ОВППС) 2021/585 НА СЪВЕТА
         от 12 април 2021 година
         за прилагане на Решение 2011/235/ОВППС относно ограничителни мерки, насочени срещу определени лица и образувания с оглед на положението в Иран
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 31, параграф 2 от него,
         като взе предвид Решение 2011/235/ОВППС на Съвета от 12 април 2011 г. относно ограничителни мерки, насочени срещу определени лица и образувания с оглед на положението в Иран (1), и по-специално член 3, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 12 април 2011 г. Съветът прие Решение 2011/235/ОВППС.
                  
               
                     (2)
                  
                  
                     На 8 декември 2019 г. върховният представител на Съюза по въпросите на външните работи и политиката на сигурност направи декларация от името на Съюза, в която осъди широко разпространеното и непропорционално използване на сила от иранските сили за сигурност, което доведе до голям брой убити и ранени по време на ответните действия срещу демонстрациите от ноември 2019 г. В декларацията се посочва също така, че Съюзът очаква всички извършители на насилие да бъдат подведени под отговорност, а иранските власти бяха призовани да гарантират прозрачни и надеждни разследвания, за да се изясни броят на загиналите и арестуваните, и да осигурят справедлив процес на всички задържани лица. Освен това, в отговор на решението на Иран да прекрати достъпа до глобалните мрежи в интернет в продължение на повече от седмица, възпрепятствайки комуникацията и свободния поток на информация за иранските граждани, в декларацията се подчертава, че основните права, като свободата на изразяване на мнение и свободата на събранията, трябва да се зачитат винаги.
                  
               
                     (3)
                  
                  
                     В този контекст и в съответствие с ангажимента на Съюза да разглежда всички пораждащи безпокойство въпроси съвместно с Иран, включително положението с правата на човека, осем лица и три образувания следва да бъдат включени в списъка на лицата и образуванията, подлежащи на ограничителни мерки, съдържащ се в приложението към Решение 2011/235/ОВППС.
                  
               
                     (4)
                  
                  
                     Поради това приложението към Решение 2011/235/ОВППС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложението към Решение 2011/235/ОВППС се изменя съгласно приложението към настоящото решение.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 12 април 2021 година.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  ОВ L 100, 14.4.2011 г., стр. 51.
      
      
         
            ПРИЛОЖЕНИЕ
            Следните лица и образувания се добавят в списъка на лицата и образуванията, който се съдържа в приложението към Решение 2011/235/ОВППС:
            Лица
            
               
                            
                        
                        
                           Име
                        
                        
                           Идентификационни данни
                        
                        
                           Основания
                        
                        
                           Дата на включване в списъка
                        
                     
                           „88.
                        
                        
                           SOLEIMANI Gholamreza
                        
                        
                           Място на раждане: Farsan (Иран)
                           Дата на раждане: 1343 г. (иранско ислямско летоброене Хиджра), 1964 г. или 1965 г. (Григориански календар)
                           Гражданство: иранско
                           Пол: мъжки
                           Длъжност: ръководител на организацията Basij на Ислямската революционна гвардия (IRGC)
                        
                        
                           Gholamreza Soleimani е ръководител на организацията Basij. Организацията Basij е използвала смъртоносна сила за потушаване на протестите от ноември 2019 г. в Иран, в резултат на което са убити и ранени невъоръжени протестиращи и други цивилни граждани в много градове в цялата страна. В качеството си на ръководител на организацията Basij Gholamreza Soleimani носи отговорност за насилственото потушаване на протестите и сериозните нарушения на правата на човека в Иран.
                        
                        
                           12.4.2021 г.
                        
                     
                           89.
                        
                        
                           SALAMI Hossein (изв. още като: SALAMI Hussain)
                        
                        
                           Място на раждане: Vaneshan, Golpayegan (Иран)
                           Дата на раждане: 1339 г. (иранско ислямско летоброене Хиджра), 1960 г. или 1961 г. (Григориански календар)
                           Гражданство: иранско
                           Пол: мъжки
                           Длъжност: главнокомандващ на Ислямската революционна гвардия (IRGC)
                           Звание: генерал-майор
                        
                        
                           Hossein Salami е главнокомандващ на IRGC, която включва милицията Basij, от април 2019 г. е и член на Съвета за национална сигурност. Редовните сили на IRGC и милицията Basij са използвали смъртоносна сила за потушаване на протестите от ноември 2019 г. в Иран, в резултат на което са убити и ранени невъоръжени протестиращи и други цивилни граждани в много градове в цялата страна. В качеството си на член на Съвета за национална сигурност Hossein Salami е участвал в заседанията, вследствие на които са издадени заповедите за използване на смъртоносна сила за потушаване на протестите от ноември 2019 г. Следователно Hossein Salami носи отговорност за сериозни нарушения на правата на човека в Иран.
                        
                        
                           12.4.2021 г.
                        
                     
                           90.
                        
                        
                           KARAMI Hassan
                        
                        
                           Гражданство: иранско
                           Пол: мъжки
                           Длъжност: командващ специалните звена на иранската полиция
                        
                        
                           Hassan Karami е командващ специалните звена на иранската полиция. Специалните звена са използвали смъртоносна сила за потушаване на протестите от ноември 2019 г. в Иран, в резултат на което са убити и ранени невъоръжени протестиращи и други цивилни граждани в много градове в цялата страна. В качеството си на командващ специалните звена, които са причинили смъртта и наранявания на невъоръжени протестиращи и на други цивилни граждани, Hassan Karami носи отговорност за сериозни нарушения на правата на човека в Иран.
                        
                        
                           12.4.2021 г.
                        
                     
                           91.
                        
                        
                           PAKPOUR Mohammad (изв. още като: PAKPUR Mohammad)
                        
                        
                           Място на раждане: Arak (Иран)
                           Дата на раждане: 1340 г. (иранско ислямско летоброене Хиджра), 1961 г. (Григориански календар)
                           Гражданство: иранско
                           Пол: мъжки
                           Длъжност: главнокомандващ на сухопътните сили на Ислямската революционна гвардия (IRGC)
                           Звание: бригаден генерал
                        
                        
                           Mohammad Pakpour е главнокомандващ на сухопътните сили на IRGC от март 2010 г. Сухопътните сили на IRGC са използвали смъртоносна сила за потушаване на протестите от ноември 2019 г. в Иран, в резултат на което са убити и ранени невъоръжени протестиращи и други цивилни граждани в много градове в цялата страна. В качеството си на главнокомандващ на сухопътните сили на IRGC, които са използвали смъртоносна сила срещу невъоръжени протестиращи и други цивилни граждани, Mohammad Pakpour носи отговорност за сериозни нарушения на правата на човека в Иран.
                        
                        
                           12.4.2021 г.
                        
                     
                           92.
                        
                        
                           ASHTARI Hossein
                        
                        
                           Място на раждане: Isfahan (изв. още като: Esfahan, Ispahan)
                           Гражданство: иранско
                           Пол: мъжки
                           Длъжност: главнокомандващ на иранската полиция
                        
                        
                           Hossein Ashtari е главнокомандващ на иранската полиция от март 2015 г. и е член на Съвета за национална сигурност. Полицейските сили включват звената Emdad и специалните звена. Иранските редовни полицейски сили, звената Emdad и специалните звена са използвали смъртоносна сила за потушаване на протестите от ноември 2019 г. в Иран, в резултат на което са убити и ранени невъоръжени протестиращи и други цивилни граждани в много градове в цялата страна. В качеството си на член на Съвета за национална сигурност Hossein Ashtari е участвал в заседанията, вследствие на които са издадени заповедите за използване на смъртоносна сила за потушаване на протестите от ноември 2019 г. Следователно Hossein Ashtari носи отговорност за сериозни нарушения на правата на човека в Иран.
                        
                        
                           12.4.2021 г.
                        
                     
                           93.
                        
                        
                           ZIAEI Gholamreza
                        
                        
                           Пол: мъжки
                           Длъжност: бивш директор на затвора Evin; бивш директор на други центрове за задържане
                        
                        
                           Между юли 2019 г. и юни 2020 г. Gholamreza Ziaei е бил директор на затвора Evin, като по време на мандата му вече тежките условия за задържаните лица са се влошили още повече. На лишените от свобода жени е бил отказван телефонен контакт с децата им. На политическите затворници са били отказвани седмични посещения на роднините, като посещения на роднини са били разрешавани само веднъж на всеки два месеца. По време на протестите през 2009 г. Ziaei е отговарял за центъра за задържане в Kahrizak, в който най-малко пет задържани лица, арестувани във връзка с масовите улични протести в Техеран през 2009 г., са починали, след като са били измъчвани. От 2017 г. до 2019 г., преди да поеме управлението на затвора Evin в Техеран, Ziaei е бил директор на затвора Rajaee Shahr в Karaj, западно от Техеран, където политическите затворници са провели многобройни протести срещу злоупотребите и нечовешките условия на живот.
                        
                        
                           12.4.2021 г.
                        
                     
                           94.
                        
                        
                           SHAHVARPOUR Hassan
                        
                        
                           Място на раждане: Safi Abad, южно от Dezful, Khuzestan (Иран)
                           Пол: мъжки
                           Паспорт №: 2001624001 (национален идентификационен номер)
                           Длъжност: командващ корпуса Vali Asr, провинция Khuzestan, на Ислямската революционна гвардия (IRGC)
                           Звание: бригаден генерал
                        
                        
                           В качеството си на командващ IRGC в Khuzestan от 2009 г. досега Hassan Shahvarpour носи отговорност за командването на силите, които са използвали картечници срещу протестиращи и други цивилни граждани в град Mahshahr по време на протестите от ноември 2019 г. Под негово командване IRGC е убило 148 души, използвайки тежки картечници, чрез стрелба от бронирани превозни средства, които са обкръжили бягащите протестиращи, укриващи се в близките блата.
                        
                        
                           12.4.2021 г.
                        
                     
                           95.
                        
                        
                           VASEGHI Leyla (изв. още като VASEQI Layla, VASEGHI Leila, VASEGHI Layla)
                        
                        
                           Място на раждане: Sari, провинция Mazandaran (Иран)
                           Дата на раждане: 1352 г. (иранско ислямско летоброене Хиджра), 1972 г. или 1973 г. (Григориански календар)
                           Пол: женски
                           Длъжност: губернатор на Shahr-e Qods и председател на Съвета за градска сигурност
                        
                        
                           В качеството си на губернатор на Shahr-e Qods и председател на Съвета за градска сигурност от септември 2019 г. Leyla Vaseghi е разпоредила на полицията и на други въоръжени сили да използват смъртоносни средства по време на протестите през ноември 2019 г., в резултат на което са убити и ранени невъоръжени протестиращи и други цивилни граждани.В качеството си на губернатор на Shahr-e Qods и председател на Съвета за градска сигурност Leyla Vaseghi носи отговорност за сериозни нарушения на правата на човека в Иран.
                        
                        
                           12.4.2021 г.“
                        
                     
            Образувания
            
               
                            
                        
                        
                           Име
                        
                        
                           Идентификационни данни
                        
                        
                           Основания
                        
                        
                           Дата на включване в списъка
                        
                     
                           „2.
                        
                        
                           Evin Prison (затвор Evin)
                        
                        
                           Адрес: Tehran Province, Tehran, District 2, Dasht-e Behesht (Iran)
                        
                        
                           Затворът Evin е място за задържане, в което са задържани политически затворници, като през последните години и десетилетия в него многократно са извършвани тежки нарушения на правата на човека, включително изтезания. Протестиращите от ноември 2019 г. бяха, а някои все още са, задържани в затвора Evin като политически затворници. Затворниците в затвора Evin са лишени от основни процесуални права, като понякога са държани в изолирани единични килии или в пренаселени килии с лоши хигиенни условия. Има подробни доклади за физически и психически изтезания. На задържаните се отказват контакти със семейството и адвокатите им, както и подходящи здравни грижи.
                        
                        
                           12.4.2021 г.
                        
                     
                           3.
                        
                        
                           Fashafouyeh Prison (затвор Fashafouyeh) (изв. още като: Greater Tehran Central Penitentiary, Hasanabad-e Qom Prison, Greater Tehran Prison)
                        
                        
                           Адрес: Провинция Tehran, Hasanabad, Bijin Industrial Zone, Tehran, Qom Old Road (Iran)
                           Телефон: +98 21 5625 8050
                        
                        
                           Затворът Fashafouyeh е място за задържане, което първоначално е било предназначено за задържане на извършители на престъпления, свързани с наркотици, а от неотдавна в него са държани политически затворници, които в някои случаи са принуждавани да споделят килии с наркозависими лица. Условията на живот и хигиената са много лоши и не се задоволяват елементарни потребности, например от чиста питейна вода. По време на протестите от ноември 2019 г. няколко протестиращи, включително малолетни и непълнолетни лица, са задържани в затвора Fashafouyeh. Има данни, че протестиращите от ноември 2019 г. са били подложени на изтезания и нехуманно отношение в затвора Fashafouyeh, например чрез умишлено нараняване с кипяща вода и отказ на медицинско лечение. Според доклад на Амнести Интернешънъл относно репресиите срещу протестите от ноември 2019 г. деца, някои от които едва на 15 години, са задържани заедно с възрастни в затвора Fashafouyeh. Трима от протестиращите през ноември 2019 г., които понастоящем се намират в затвора Fashafouyeh, са осъдени на смърт от съд в Техеран.
                        
                        
                           12.4.2021 г.
                        
                     
                           4.
                        
                        
                           Rajaee Shahr Prison (затвор Rajaee Shahr) (изв. още като: Rajai Shahr Prison, Rajaishahr, Raja’i Shahr, Reja’i Shahr, Rajayi Shahr, Gorhardasht Prison, Gohar Dasht Prison)
                        
                        
                           Адрес: Провинция Alborz, Karaj, Gohardasht, Moazzen Blvd (Iran)
                           Телефон: +98 26 3448 9826
                        
                        
                           Още от ислямската революция през 1979 г. затворът Rajaee Shahr е известен с лишаването от човешки права, включително тежки физически и психически изтезания на политически затворници и лица, лишени от свобода заради убежденията им, както и с извършването на масови екзекуции без справедлив съдебен процес. След протестите през ноември 2019 г. стотици задържани лица, включително деца, са жестоко малтретирани в затвора Rajaee Shahr. Има достоверни доклади за многобройни случаи на изтезания и други форми на жестоко наказание, включително случаи, свързани с малолетни и непълнолетни лица.
                        
                        
                           12.4.2021 г.“